Ölgij
Ölgij (mongoli keeles Өлгий, kasahhi keeles Өлке) on linn Mongoolias, Bajan-Ölgij aimaki halduskeskus. Ölgij asub merepinnast keskmiselt 1710 meetri kõrgusel. Ölgij on ametlikult asutatud 1940. aastal. Linn asub Ulaanbaatarist 1686 km läänes, Venemaa piirist 80 km kaugusel ja Hiina piirist 130 km kaugusel. Ölgij on Mongoolia läänepoolseim linn. Suurema osa elanikest moodustavad kasahhid.